Trdnost verige preskrbe s hrano je odvisna od nas samih – partnerjev v verigi. Ne glede na to, da praviloma govorimo o skupinah partnerjev, se poslovne povezave praviloma sklepajo le med dvema partnerjema, ki se dogovarjata za poslovni odnos. Pri uveljavljanju volje posameznega partnerja je pomembna enakopravnost partnerjev oziroma odvisnost posameznega partnerja na drugega partnerja. V verigi preskrbe s hrano v Sloveniji so v tem trenutku trgovski sistemi tisti pogajalci, ki imajo praviloma največjo pogajalsko moč v primerjavi z ostalimi slovenskimi deležniki. Prepričan sem, da si vsi deležniki želijo ustvariti pogoje za ustvarjanje pozitivnih praks in preprečevanje morebitnih nedovoljenih ravnanj.

Varuh odnosov v verigi preskrbe s hrano je skladno z Zakonom o kmetijstvu dolžan priglasiti morebitna nedovoljena ravnanja v verigi preskrbe s hrano Javni agenciji RS za varstvo konkurence. Na podlagi tega so bili sumi nepoštenih praks in nedovoljenih ravnanj priglašeni na Javno agencijo RS za varstvo konkurence, ki jih ustrezno obravnava.

Skladno z dogovorom z vodstvom Javne agencije RS za varstvo konkurence naj bi bili rezultati sektorske preiskave poznani v drugi polovici avgusta letošnjega leta in predstavljeni na AGRI 2017.

Zato vas vabimo na

OKROGLO MIZO Z NASLOVOM:

**ALI JE PRIGLASITEV SUMOV NEPOŠTENIH PRAKS IN NEDOVOLJENIH RAVNANJ NA AGENCIJO RS ZA VARSTVO KONKURENCE UČINKOVIT UKREP?**

V PONEDELJEK, 28.8.2017 OB 9:30 URI

NA SEJMU AGRA 2017 V DVORANI 3.

Naslov sejma AGRA 2017: Pomurski sejem d.d., Cesta na stadion 2, 9250 Gornja Radgona.

**Udeležba na okrogli mizi je brezplačna! Prosimo za prijavo udeležbe na e-naslov:** **joze.podgorsek@gov.si****.**

dr. Jože Podgoršek, Varuh odnosov v verigi preskrbe s hrano

DNEVNI RED:

9:20 – 9:30: Prihod udeležencev

9:30 – 9:45: **Pozdravni nagovori**

 mag. Dejan Židan, minister za kmetijstvo, gozdarstvo in prehrano

 Zdravko Počivalšek, minister za gospodarski razvoj in tehnologijo

 dr. Jože Podgoršek, varuh odnosov v verigi preskrbe s hrano

9:45 – 10:30: **Uvodni prispevek**:

1. dr. Jože Podgoršek, varuh odnosov v verigi preskrbe s hrano: **Učinkovitost ukrepov za preprečevanje nepoštenih praks in nedovoljenih ravnanj**
2. Andrej Matvoz, v.d. direktor Javne agencije RS za varstvo konkurence: **Predstavitev raziskave domnevnih nepoštenih poslovnih praks v verigi preskrbe s hrano**

10:30 – 11:30: **Moderirana okrogla miza:**

**SODELUJOČI**:

* mag. Dejan Židan, minister za kmetijstvo, gozdarstvo in prehrano
* Zdravko Počivalšek, minister za gospodarski razvoj in tehnologijo
* dr. Tatjana Zagorc, direktorica, Zbornica kmetijskih in živilskih podjetij
* g. Cvetko Zupančič, predsednik, Kmetijsko gozdarska zbornica Slovenije
* g. Peter Vrisk, predsednik, Zadružna zveza Slovenije
* g. Branko Meh, predsednik in g. Danijel Lamperger, direktor, Obrtno-podjetniška zbornica Slovenije
* mag. Mariča Lah, predsednica, Trgovinska zbornica Slovenije